Борис Младенов-Young
Bellbirds

chitanka.info

Над Караджонг[1] луната рог извива,

изгряват с нея южните звезди,

поточе в долината ромоли —

настава вечер нежна и красива.

И птичи хор запява странна песен —

същински звън: дин-дан, дин-дан, дин-дан…

Bellbirds[2] из бушът, тайнствено смълчан,

звънят като камбанки в храм небесен.

И дълго в дебрите непроходими

отеква тяхният тържествен звън.

Ти слушаш омагьосан, но накрая,

понесен от крилати серафими,

потъваш неусетно в сладък сън

и се възнасяш в лоното на Рая…

Сидни, Австралия — 2015 г.

[1] Караджонг — курортно селище в полите на Сините планини ↑

[2] Crested bellbirds (крестит белбърдз) — англ.;(panpanpanella — аборигенски) — птици — камбанки, които издават звуци, наподобяващи звън от камбанки ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.